Næstved Kommune

Teatergade 8

4700 Næstved

5588 5010

[www.naestved.dk](http://www.naestved.dk)

Dagsorden

Mødeforum

**RS17 Styregruppen Rammeaftale Sjælland**

Sagsnr.

Dokumentnr.

Mødedato

**17/1-2013**

Tid

**Kl. 9-12**

Sted

**Roskilde Kommune, Rådhusbuen 1, 4000 Roskilde, Mødelokale 8 (lige ved hovedindgangen)**

Deltagere

**Bruno Lind – Næstved**

**Kenn Thomsen – Holbæk**

**Poul Bjergved - Slagelse**

**Rita Pedersen – Solrød**

**Lone Feddersen – Lejre**

**Michael Nørgaard – Region Sjælland**

**Anne Andersen – KKR**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Gæster

**John Frejlev – Økonomigruppen**

**Jan Hansen – Voksne handicappede**

**Pia Stausgaard – Voksne handicappede**

**Margit Næsby – Børn og Unge**

**Anette B. Olsen- Voksne sindslidende**

Afbud

**Yvonne Barnholdt – Roskilde**

**Gitte Løvgren – Odsherred**

**Jesper Rahn Jensen- Guldborgsund**

Referent

1. **Godkendelse af referat fra Styregruppemøde 7/12-2012**

**Indstilling:**

Sekretariatet indstiller:

* At Styregruppen godkender referatet

**Bilag:**

* Referat fra Styregruppemøde 7/12-2012

Beslutning:

* Referatet blev godkendt
1. **Orientering fra netværksgrupperne**

– Årsrapporter, fokusområder for 2013 og input til Rammeaftale 2014.

Netværksgruppernes tovholdere er inviteret til at deltage i dette punkt for sammen med styregruppen at drøfte netværksgruppernes arbejde i 2012, 2013 og bidrag til rammeaftale 2014 herunder fokusområder for 2014

Årsrapporterne redegør for netværksgruppernes aktiviteter i 2012, planlagte aktiviteter i 2013 og kommer med input ift. Rammeaftalens udviklingsstrategi for 2014 herunder ift fokusområder.

På styregruppemøde 7/12-2012 drøftede styregruppen fokusområderne for 2013. Det blev besluttet at fokusområde 3) ”Overgangen fra ung til voksen” ikke videreføres i 2014, men færdiggøres i 2013 og at netværksgrupperne skriver en status for arbejdet med fokusområdet i 2013. Ift. fokusområde 5) ”Omstillingsprocesser i forbindelse med forskydning mellem almindelige pladser og specialiserede pladser”, behandles under fokusområde 2) ”De mest specialiserede tilbud”. Særligt dyre enkeltsager som var ministertema og fokusområde i 2012 , afsluttes endeligt i 2013

Ift. de mest specialiserede tilbud besluttede Styregruppen at netværksgrupperne bruger region Syddanmarks model som inspiration i arbejdet ift til a) dels at få overblik over de specialiserede tilbud med fokus på kriterierne 1) faglig høj kvalitet & udvikling og 2) forsyningssikkerhed & arbejdsdeling og b) dels belyse spørgsmålet om hvordan opretholdes specialiserede tilbud og herunder mekanismer for indgreb. Netværksgrupperne skal også forholde sig til mulige handlinger og indgreb i situationer hvor specialiserede institutioner oplever svigtende efterspørgsel.

ift. fokusområder for rammeaftale 2014 blev følgende temaer nævnt med inspiration fra netværksgrupperne: 1) Ældre udviklingshæmmede og psykisk handicappede, 2)Kommunikationsområdet, 3) Pensionsreformens betydning, 4) Opfølgning på dyre enkeltsager, 5) Kundebestyrelser, 6) Evidens, 7) Psykiatriindsatsen.

**Indstilling:**

Sekretariatet indstiller:

* At netværksgrupperne fremlægger plan for arbejdet med fokusområderne i 2013
* At styregruppen og netværksgrupperne drøfter og prioriterer fokusområder for Rammeaftale 2014

**Bilag:**

* Årsrapport fra Netværksgruppen Voksne Sindslidende
* Årsrapport fra Netværksgruppen Voksne Handicappede
* Årsrapport fra Netværksgruppen Børn og Unge
* Notat om sociale tilbud med regional betydning der har behov for særlig opmærksomhed. (Region Syddanmark).

**Beslutning:**

* Netværksgrupperne orienterede om deres arbejde herunder med fokusområder for 2013 jf. årsrapporterne og fremlagde forslag til fokusområder for rammeaftale 2014
* Med udgangspunkt i netværksgruppernes forslag drøftede styregruppen og netværksgrupperne fokusområder for rammeaftale 2014. også jf. punkt 3.)
* Økonomigruppen eftersender deres årsrapport.
1. **Rammeaftale 2014**

Tidsplanen for Rammeaftale 2014 er at Udviklingsstrategien 2014 for det specialiserede socialområde og specialundervisningsområdet skal være godkendt i de respektive byråd i juni 2013, mens Styringsaftalen skal være tilsvarende godkendt i oktober 2013. Udviklingsstrategi og styringsaftale skal først behandles i Styregruppen, derefter i K17 og i KKR, inden den fremsendes til godkendelse i de respektive byråd og regionsrådet. På styregruppemøde 7/12-2012 blev det besluttet at Udviklingsstrategi for 2014 behandles i KKR 10/4- 2013 og Styringsaftale behandles i KKR 27/8-2013. Udviklingsstrategien for 2014 behandles på styregruppemøde 8/3-2013, mens styringsaftalen behandles på styregruppemøde inden sommerferien.

Jf. punkt 2. blev der på styregruppemøde 7/12-2012 nævnt følgende temaer for 2014 med inspiration fra netværksgrupperne: 1) Ældre udviklingshæmmede og psykisk handicappede, 2)Kommunikationsområdet, 3) Pensionsreformens betydning, 4) Opfølgning på dyre enkeltsager, 5) Kundebestyrelser, 6) Evidens, 7) Psykiatriindsatsen.

Ministeren har pr. 1/1-2013 udmeldt ministertemaet for rammeaftale 2014 som er ”født” fokusområde for 2014. Ministertemaet er ”godkendelse og tilsyn’. jf. bilag.

Mht. koordinationen ift. Grønland og Færøerne er det er vigtigt at være opmærksom på at Grønland er blevet til 4 kommuner og at der herunder er oprettet en ny kommuneforening. På Styregruppemøde 7/12-2012 besluttede styregruppen at problematikken omkring Grønland og Færøerne behandles på næste styregruppemøde 17/1-2013.

Sekretariatet har pr. 3/1 modtaget de grønlandske myndigheders bidrag til afsnittet om samarbejdet mellem Grønland og Region Sjælland og videresendt denne til styregruppen. Efterfølgende har KANUKOKA (De Grønlandske Kommuners Forening) meddelt, at de ønsker at drøfte bidraget endnu en gang i grønlandsk kommuneregi i slutningen af januar måned. Afsnittet om samarbejdet mellem Grønland og Region Sjælland drøftes derfor på styregruppemødet 8/3-2013.

Region Sjælland har i henhold til bekendtgørelsens § 8, stk. 2 forpligtelsen til at fastlægge behovet for tilbud og forventet forbrug af pladser til personer med nedsat fysisk og psykisk funktionsevne efter forhandling med Grønlands Selvstyre/Familiedirektoratet i Grønland og Region Sjælland koordinerer antallet af pladser regionerne imellem.

I de kommunale botilbud i Slagelse, Kalundborg, Holbæk og Odsherred bor der ca. 65 % af de grønlændere, der har ophold i Danmark. Det er aftalt, at de fire kommuner i samarbejde intensiverer og koordinerer indsatsen for at skabe de bedst mulige levevilkår for udviklingshæmmede grønlændere i respekt for deres kulturelle baggrund. Slagelse Kommune koordinerer denne fælles kommunale indsats, og er initiativtager til tiltag.

Michael Nørgaard og Poul Bjergved orienterer om processen ift. Grønland

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter og beslutter fokusområder

**Bilag:**

* Ministertema 2014

**Beslutning:**

* Styregruppen drøftede og besluttede 4 fokusområder udover ministertemaet:
* Styregruppen udpegede 4 styregrupperepræsentanter til at komme med input til fokusområderne. Disse skal fremlægges på politikertemadagen, hvor hver af de 4 styregrupperepræsentanter skal give 5 minutters oplæg om hver deres fokusområde jf. nedenstående. Fokusområderne med styregrupperepræsentanter er følgende:
* 1) Ministertema 2014: Godkendelse og tilsyn (Kenn Thomsen), 2) Senhjerneskadede herunder pensionsreformens betydning (Kenn Thomsen), 3) Metodeudvikling herunder evidens & effekt og med misbrugsområdet og nyspecialisering som mulige cases (Poul Bjergved), 4) Psykiatriområdet herunder pensionsreformens betydning ( Gitte Løvgren), 5) Forpligtende samarbejde herunder organisatorisk og økonomisk og med dobbeltdiagnoser og ADHD som mulige cases. (Bruno Lind)
* Michael Nørgaard og Poul Bjergved orienterer videre om processen ift. Grønland på styregruppemøde 8/3-2013 og herunder drøftes afsnittet om samarbejdet mellem Grønland og Region Sjælland som forventes modtaget inden mødet.

**4) Politikertemamøde 1/3-2013**

**Baggrund:**

Der blev 10/2-2012 afholdt temamøde om Rammeaftalen på Sørup Herregård med oplæg om 1) Det specialiserede område og inklusion, 2) Takst- og udgiftsudvikling og 3) Rammeaftale 2012 – fokusområder for 2013, 4) Tilsyn samt efterfølgende diskussioner i plenum.

I 2013 afholdes temamødet 1/3-2013 ligeledes på Sørup Herregård. Målgruppen er som sidste gang som udgangspunkt politikere og herunder udvalgsformænd fra de 17 kommuner.

På Styregruppemøde 7/12-2012 besluttede styregruppen at deltagerantallet udvides til 4 politikere og 2 administrative direktører i gennemsnit pr. kommune og at politikertemamødet skal indeholde oplæg om økonomi (herunder udgiftsudvikling) og fokusområder. Øvrige forslag til indhold og form drøftes på næste styregruppemøde 17/1-2013

**Indstilling:**

Sekretariatet indstiller at:

* Styregruppen drøfter og beslutter indhold og form for politikertemadag 2013

**Bilag:**

* Invitation til Politikertemadag

**Beslutning:**

* Styregruppen besluttede at give en kort status for rammeaftale 2013 og fremlægge forslag til fokusområder for rammeaftale 2014 med et kort oplæg fra styregrupperepræsentanterne om hvert område. Jf. punkt 3)
* Styregruppen besluttede kort at orientere om økonomien (Yvonne Barnholdt) og tilsynsreformen (Kenn Thomsen).
* Styregruppen besluttede at drøftelserne efter oplæggene skal foregå som plenumdrøftelser jf. sidste år
* Ift. indledende oplægsholder udefra afgøres det af KKR-formandskabet. F.eks. Morten Løvschall medlem af KKR Sjællands dialogforum Annie Winther formand for KLs socialudvalg
* Styregruppen holder formøde på Sørup Herregård 1/3, 9-10.
* Endeligt program udsendes til deltagerne en uge før.
1. **Hjerneskadeområdet**

**Baggrund:**

På møde 7/11-2012 tiltrådte KKR Sjælland følgende indstilling:

” Det indstilles, at KKR Sjælland anmoder den administrative styregruppe på det sociale område om til næste KKR-møde den 5. februar 2013:

*•* at udarbejde en statusredegørelse for arbejdet med de initiativer på hjerneskadeområdet, der indgår i rammeaftalen for 2012

*•* at overveje og evt. fremlægge forslag til yderligere indsatser, der kan sættes i værk med henblik på at leve op til de tre anbefalinger i KL’s hjerneskadeudspil, som KKR’erne har (med)ansvar for at løfte.”

Det drejer sig om de tre første anbefalinger der vedrører arbejdet med de sociale rammeaftaler, hvor KL foreslår at:

1. Alle kommuner skal sikre, at borgerne har adgang til specialiseret hjerneskaderehabilitering, enten i egne tilbud, i tværkommunale tilbud eller ved samarbejde med specialiserede tilbud
2. Der skal skabes økonomisk bæredygtighed for de mest specialiserede tilbud
3. KL anbefaler en konsolidering blandt de specialiserede tilbud på hjerneskadeområdet, som resulterer i få, særligt stærke vidensmiljøer, som både kan bistå kommunerne i rehabiliteringsarbejdet og understøtter den faglige udvikling og forskning.

Næste møde i KKR Sjælland afholdes 5/2-2013 med deadline for udsendelse 21/1-2013

På styregruppemøde 7/12 besluttede Styregruppen at netværksgruppen Voksne Handicappede udarbejder status for initiativer på hjerneskadeområdet med frist for udsendelse til KKR 21/1-2013 og herunder tager stilling til om status giver anledning til anbefalinger og forslag til yderligere indsatser. Styregruppen lagde vægt på at der indgår konkrete eksempler på vellykkede forløb på hjerneskadeområdet i statusafrapporteringen. Styregruppen besluttede at netværksgruppen Voksne Handicappede tager initiativ til og foranstalter samarbejde på tværs af sundhedsaftalerne og voksenhandicapdelen jf. punkt 8 i referat fra styregruppemøde 7/12-2012. Ift. anbefaling 2 omkring skabelse af økonomisk bæredygtighed for de mest specialiserede tilbud, beskrives styringsaftalens regler om underskudsdeling mv. Anbefaling 3 omkring konsolidering af de specialiserede tilbud med skabelse af få stærke vidensmiljøer bringes videre til behandling i koordinationsforum hvor næstemøde afholdes 26/2-2013.

**Indstilling:**

Sekretariatet indstiller at:

* At netværksgruppen Voksne Handicappedes svar ift. Styregruppens beslutning 7/12-2012 og KKRs beslutning 7/11-2012, fremsendes til Sekretariatet 21/1-2013.
* Netværksgruppens udkast sendes til skriftlig høring i Styregruppen.

**Bilag:**

* Referat fra møde i KKR Sjælland 7/11-2012: <http://kl.dk/ImageVault/Images/id_57958/scope_0/ImageVaultHandler.aspx>

**Beslutning:**

* Styregruppen tiltrådte begge punkter i indstillingen.
* Efter høring i styregruppen fremsendes materialet til KKR.

**6)VISO-undersøgelse af PTU som særligt specialiseret tilbud**

**Baggrund:**

Som aftalt mellem KL og Socialministeriet kan ministeren i tilfælde af akutte sager om lukning af særlige specialiserede tilbud bede Socialstyrelsen om at gå i dialog med det relevante KKR med henblik på at få foretaget en vurdering af, hvorvidt det pågældende tilbud rummer specialviden, som risikerer at gå tabt, hvis tilbuddet lukker. Dette gælder frem til, at der med evaluering af kommunalreformen findes en mere permanent ordning.

Socialministeren har november 2012 bedt Socialstyrelsen om at foretage en vurdering af PTU Handicapbiler og Køreskole. Socialstyrelsen og KL har efterfølgende været i dialog vedr. en vurdering af PTU’s specialviden.

Socialstyrelsen har på den baggrund udarbejdet vedhæftede orientering til de fem KKR, som også indeholder to spørgsmål, som KKR-systemet bedes besvare og fremsende til Socialstyrelsen senest den 18. januar 2013**.**

Socialstyrelsen ønsker at indhente inputs fra de 5 KKR med henblik på at sikre en så høj kvalitet af vurderingen som muligt og herunder få belyst om der er yderligere videnskilder eller informanter der bør involveres i afdækningen og om der er særlig viden eller særlige forhold der bør medtages i vurderingen af PTU handicapbiler og køreskole

Det vil især være relevant at få belyst hvilke andre aktører, der evt. er på området, hvis ikke kommunerne benytter PTU – og i øvrigt, hvordan kommunerne sikrer kvalitet i opgaveløsningen på området. Som det også fremgår af notatet, har Socialstyrelsen rettet direkte henvendelse til København, Aarhus, Aalborg og Odense kommuner.

**Indstilling:**

Sekretariatet indstiller:

* At styregruppen drøfter orienteringen fra Socialstyrelsen
* At styregruppen drøfter besvarelse til Socialstyrelsen

**Bilag:**

* Orientering om Socialstyrelsens arbejde med at vurdere, om PTU Handicapbiler og Køreskole rummer specialviden, samt om der findes tilsvarende specialviden andetsteds.

**Beslutning:**

* Styregruppen drøftede orienteringen fra Socialstyrelsen
* Der var enighed om at den beskrevne vurdering af PTU Handicapbiler og Køreskole fremstår fyldestgørende og herunder fandt styregruppen den beskrevne indhentning af oplysninger fra de fire største kommuner særligt relevant.
* Styregruppen har indhentet besvarelse ift. skemaet fra en enkelt kommune.
* Sekretariatet kontakter Socialstyrelsen og meddeler dem resultatet af styregruppens behandling af sagen.

**7) Sikrede institutioner – koordinering, kapacitet og kvalitet**

**Baggrund:**

Kommunerne overtog i marts 2011 ansvaret for koordineringen af de sociale rammeaftaler. Koordineringen af de sikrede institutioner er en del af rammeaftalen jf. bekendtgørelse om rammeaftaler mv. på det sociale område og på det almene ældreboligområde af 13. marts 2011. Kommunerne er således ansvarlige for at sikre koordineringen vedrørende de sikrede institutioner. Det er bl.a. baggrunden for, at der er nedsat et koordinationsforum på tværs af de fem KKR-områder.

I dag følger koordineringen i høj grad udmeldinger fra Danske Regioners socialdirektørforum. Som det fremgår nedenfor har disse udmeldinger hidtil ført til en vis overskydende kapacitet. Som finansieringsmodellen for sikrede institutioner er konstrueret medfører overskydende kapacitet ekstra udgifter for kommunerne. Samtidig har der været rejst spørgsmål vedr. hvorvidt de sikrede institutioners ydelser har en tilstrækkelig kvalitet. Der er derfor behov for, at kommunerne i højere grad end hidtil tager teten i forhold til koordineringen vedr. de sikrede institutioner – både i forhold til kapaciteten og i forhold til kvaliteten af de sikrede institutioners ydelser.

**Indstilling:**

Sekretariatet indstiller:

* At styregruppen beslutter at region sjælland laver en redegørelse for den aktuelle situation for hele 2012 med både økonomi og belægning
* At region sjælland kommer med konkrete forslag til en hurtig reduktion i pladserne på de sikrede institutioner, så belægningen i 2013 kommer op på 95.
* At redegørelse og forslag udarbejdes og fremsendes så det kan medtages og behandles på møde i koordinationsforum 26/2-2013

**Bilag:**

* KL-notat: Kvalitet og kapacitet på sikrede institutioner – et emne i rammeaftalerne.

Beslutning:

* Styregruppen besluttede at sagen drøftes af Kenn Thomsen, Bruno Lind og Michael Nørgaard forud for møde i koordinationsforum 26/2-2013.
* Styregruppen orienteres om resultatet af drøftelserne inden mødet 26/2-2013.
* Sekretariatet indkalder til møde mellem KT, BL og MN

**8) Koordinationsforum på det specialiserede social- og specialundervisningsområde.**

**Baggrund:**

På styregruppemøde 7/12-2012 godkendte styregruppen kommissoriet for koordinationsforum på det specialiserede social – og specialundervisningsområde. Kommissoriet ses som et udtryk for at der er behov for koordination på det strategiske niveau, hvor sekretariaterne hidtil har koordineret på det faglige niveau. Styregruppen fandt det hensigtsmæssigt at koordinationsforummet kan tage andre relevante sager og analyser mv. op. Det blev besluttet at Bruno Lind og Kenn Thomsen deltager som styregrupperepræsentanter i koordinationsforum fremover.

Næste møde i koordinationsforum afholdes tirsdag 26/2-2013.

**Indstilling:**

Sekretariatet indstiller:

* At styregruppen drøfter og kommer med forslag til dagsordenspunkter til møde i koordinationsforum 26/2.

**Beslutning:**

* Styregruppen besluttede at foreslå sikrede institutioner som dagsordenspunkt til mødet 26/2-2013 også jf. punkt 7).
* Dette meddeles KL af sekretariatet.

**9) Tilsyn**

**Baggrund:**

På mødet 28/8 tiltrådte KKR tilsyns-kvalitetsstandarden og herunder at samarbejdet i klynger understøtter arbejdet med kvalitetsudvikling af tilsynet. Umiddelbart efter blev tilsyns-kvalitetsstandarden udsendt til behandling i kommunerne. Efterfølgende offentliggjorde Social- og integrationsministeren den 26. september 2012 regeringens oplæg til en tilsynsreform.

På møde 7/11-2012 drøftede KKR Sjælland oplægget til tilsynsreform og den videre proces og besluttede at KKR’s KKR’s formandskab bemyndigedes til inden udgangen af december 2012 at give meddelelse til KL om resultatet af drøftelserne mellem kommunerne Beslutning om anbefaling af tilsynskommune drøftes på et ekstra KKR møde i december måned 2012.

På møde 18/12-2012 traf KKR Sjælland følgende beslutning:

* Et flertal stemte for Holbæk Kommune som tilsynskommune.
* Der etableres en satellit i Nykøbing Falster. Satellittens størrelse skal afspejle en tilsynstyngde svarende til tilsyns-mængden i Guldborgsund, Lolland, Vordingborg og Faxe kommuner.

På styregruppemødet vil Kenn Thomsen orientere om opgaven vedrørende tilsyn.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen drøfter hvordan kommunerne orienteres

**Bilag:**

* Referat fra møde i KKR Sjælland den 18. december 2012

 <http://kl.dk/Om-KL/Referat-af-mode-i-KKR-Sjalland-den-18-december-2012-id116117/>

**Beslutning:**

* Ken Thomsen orienterede om tilsynsopgaven.
* De 5 tilsynskommuner afholder fælles møde med ministeriet 25/1. Der forventes synkrone processer hvor de 5 kommuner udveksler erfaringer mv. løbende.
* Opgaven er at levere det som ministeriet har bedt om dvs en tilsynsenhed til 1/11-2013 og man vil gerne hurtigt i god og tæt dialog med de øvrige 16 kommuner for at kvalificere dette arbejde. Tanken er at hver kommune udpeger 2 tilsynskontaktpersoner heraf 1 på driftsniveau og 1 på tilsynsniveau.

**10) Mulighed for imidlertidige lejemål i almene boliger**

**Baggrund:**

Sekretariatet har ultimo december 2012 modtaget følgende forespørgsel fra Rammeaftalesekretariat Midtjylland

De 19 kommuner i den midtjyske region og Region Midtjylland ønsker at rette en fælles henvendelse til Ministeriet for By, Bolig og Landdistrikter med henblik på en ændring af de gældende regler om almene boliger omfattet af almenboligloven og almenlejeloven med tilhørende bekendtgørelser.

Kommunerne og Region Midtjylland ønsker ændringen således, at der kan oprettes midlertidige lejemål i boliger efter almenboligloven, således det bliver muligt at opsige borgeren, når form ålet med opholdet er nået. Borgeren vil i sådanne situationer ikke være omfattet af almenlejelovens almindelige bestemmelser om opsigelse.

Direktørkredsen i den midtjyske region har ved flere lejligheder drøftet muligheden for at få ændret de gældende regler om almene boliger, der i det daglige arbejde kan afstedkomme en række uhensigtsmæssigheder, jf. notatet. Direktørkredsen har derfor bedt Rammeaftalesekretariet Midtjylland om at rundsende vedhæftede notat til de øvrige rammeaftalesekretariater med henblik på, at de hver især afsøger i deres respektive administrative styregrupper, om de vil give administrativ opbakning til notatet.

Efterfølgende vil rammeaftalesekretariat Midtjylland få notatet politisk underskrevet af Anders G. Christensen (formand for KKR-Midtjylland) og Bent Hansen (Region Midtjylland) og sende det via KKR-Midtjylland til KL - for at de kan løfte notatet videre til ministeriet. Tanken er den, at hvis der er administrativ opbakning til notatet fra hele landet, vægter den tungere.

Notatet er udarbejdet i samarbejde med jurister i to midtjyske kommuner - men generelt er der indhentet inspiration-materiale fra KL samt et internt notat fra et par kommuner i Syddanmark.

**Indstilling:**
Sekretariatet indstiller:

* At styregruppen drøfter og beslutter om de kan give administrativ opbakning til det vedhæftede notat om mulighed for imidlertidige lejemål i almene boliger.

**Bilag:**

* Notat om mulighed for imidlertidige lejemål i almene boliger.

**Beslutning:**

* Styregruppen besluttede at give administrativ opbakning til det vedhæftede notat om imidlertidige lejemål i almene boliger.

**11) Temadag for netværksgrupper og styregruppen om specialisering og specialtilbud.**

**Baggrund:**

Styregruppen har 30/11-2012 afholdt temadag på Rønnebæksholm om specialisering og specialtilbud for netværksgrupperne og styregruppen. Der var 81 tilmeldte og oplæg om nyspecialisering & afspecialisering, faglig kvalitet & udvikling, effekt og evidens samt gruppedrøftelser.

Formålet var at kvalificere netværksgruppernes arbejde med fokusområderne med hovedvægt på specialisering og de mest specialiserede tilbud med hjerneskadeområdet som case, inddragelse af bestiller- og udfører-vinkler samt effekt og evidens som den kritiske synsvinkel.

På styregruppemøde 7/12-2012, besluttede Styregruppen at temadagen drøftes på næste styregruppemøde 17/1-2013

**Indstilling:**

Sekretariatet indstiller:

* At styregruppen drøfter temadagen.

**Bilag:**

* Powerpoint-plancher fra temadagen 30/11

**Beslutning:**

* Styregruppen udtrykte stor ros til temadagen og herunder oplægsholderne.
* Styregruppen drøftede at gøre temadagen til en tilbagevendende begivenhed og dette er under overvejelse.

**12) Orientering fra K17**

**Baggrund:**

K17 har pr. 30/11-2012 afholdt møde med følgende dagsorden: 1) Projekt Udbud af tilbud på det specialiserede socialområde, orientering, 2) Afrapportering fra møderække med chefforeningerne, 3) VækstVilkår og VækstTendens, 4) Strategisk drøftelse: Trafikområdet 1, 5) Vision for banetrafikken på Sjælland, 6) Strategisk drøftelse: Beskæftigelse 2, 7) Strategisk drøftelse: Uddannelse 2, 8) Program til januarseminaret 2013, 9) Faste orienteringspunkter.

**Indstilling:**

Sekretariatet indstiller

* At styregruppen tager orienteringen til efterretning

**Bilag:**

* Referat fra møde i K17 30/11-2012

**Beslutning:**

* Ingen bemærkninger

**13) Orientering fra KKR**

**Baggrund:**

KKR Sjælland har 18/12-2012 afholdt ekstraordinært møde med følgende dagsorden: 1) anbefaling af tilsynskommune og anbefaling af placering af børnehus, 2) Evt.

KKR Sjælland traf følgende beslutning:

* Et flertal stemte for Holbæk Kommune som tilsynskommune.
* Der etableres en satellit i Nykøbing Falster. Satellittens størrelse skal afspejle en tilsynstyngde svarende til tilsyns-mængden i Guldborgsund, Lolland, Vordingborg og Faxe kommuner.
* Et flertal pegede på Næstved Kommune som driftskommune for børnehuset.

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Referat fra møde i KKR Sjælland den 18. december 2012

 <http://kl.dk/Om-KL/Referat-af-mode-i-KKR-Sjalland-den-18-december-2012-id116117/>

**Beslutning:**

* Ingen bemærkninger. Tilsynsdelen blev behandlet under pkt. 9)

**14) Orientering fra Sekretariatet**

Sekretariatet har pr. 11/1-2013 modtaget en forespørgsel fra Rammeaftalesekretariat Midtjylland om feriepengehensættelser ved kommunale overtagelser af regionale tilbud, hvor der på vegne af kommunaldirektør, Henning Hansen, Ikast-Brande Kommune, forespørges om konkrete eksempler. Forespørgslen er videresendt til styregruppen 11/1-2013.

Ifølge KL trækker arbejdet med standardkontrakterne og herunder kontraktblanketten ud. KL vender tilbage når der er nyt i sagen.

Det efterstræbes at lægge fremtidige styregruppemøder en uge før udsendelse til K17-møder dvs 14 dage før K17 afholder deres møder.

**Indstilling:**

Sekretariatet indstiller at

* Styregruppen tager orienteringen til efterretning

**Beslutning:**

* Styregruppen tog orienteringen til efterretning
* Ift. forespørgslen fra Rammeaftalesekretariat Midtjylland om feriepengehensættelser ved kommunale overtagelser af regionale tilbud har sekretariatet har modtaget svar fra Region Sjælland. Svaret videresendes til Rammeaftalesekretariat Midtjylland.
* Mht. standardkontrakter og herunder kontraktblanket afventes tilbagemelding fra KL
* Sekretariatet udsender mødeforslag for resten af 2013

**15) Evt.**

 Næste møde 8/3-2013, 9-12 i Næstved